Komission asetus (EY) N:o 2383/2002, annettu 30 päivänä joulukuuta 2002, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999—2003/2004 annetun asetuksen (EY) N:o 2366/98 muuttamisesta



Virallinen lehti nro L 358 , 31/12/2002 s. 0122 - 0123



Komission asetus (EY) N:o 2383/2002, annettu 30 päivänä joulukuuta 2002, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2003/2004 annetun asetuksen (EY) N:o 2366/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 5 artiklan, ottaa huomioon tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84(3), sellaisena kuin se on viimeksi muutettuna asetuksella (EY) N:o 1639/98(4), ja erityisesti sen 19 artiklan, ottaa huomioon rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(5), sellaisena kuin se on muutettuna asetuksella (EY) N:o 1513/2001, ja erityisesti sen 4 artiklan, sekä katsoo seuraavaa: (1) Komission asetuksen (EY) N:o 2366/98(6), sellaisena kuin se on viimeksi muutettuna asetuksella (EY) N:o 1249/2002(7), 1 artiklassa säädetään, että kaikkien oliivinviljelijöiden on jätettävä ennen kunkin markkinointivuoden 1 päivää joulukuuta viljelyilmoitus. Asetuksen (EY) N:o 2366/98 20 artiklan 1 kohdassa säädetään, että tuottajaorganisaatioiden tai tapauksen mukaan niiden liittojen on jätettävä asianomaisen jäsenvaltion toimivaltaisille viranomaisille ennen kunkin markkinointivuoden 1 päivää tammikuuta jäsentensä viljelyilmoitukset tai niihin mahdollisesti tehdyt muutokset. (2) Eräillä oliivinviljelyalueilla kyseiset määräpäivät eivät viljelyilmoitusten suuren lukumäärän, oliivitarhojen rakennemuutokseen liittyvien toimien tai muiden erityisolosuhteiden vuoksi ole sopivimmat tarkastusten tekemisen kannalta. Tämän vuoksi on tarkastusten tehokkuuden lisäämiseksi eräillä alueilla tarpeen säätää, että jäsenvaltiot voivat tietyissä rajoissa pidentää määräaikoja, jotka koskevat viljelyilmoitusten toimivaltaiselle viranomaiselle jättämistä. (3) Oliiviöljyn tuotantotukijärjestelmän seuranta ja hallinto edellyttävät asetuksen (EY) N:o 2366/98 5 artiklassa tarkoitettuja uusia istutuksia koskevien tietojen jatkuvuutta. Tämän vuoksi komissiolle olisi ilmoitettava oliivipuiden lukumäärä myös markkinointivuosia 1998/1999 ja 1999/2000 edeltäviltä markkinointivuosilta. (4) Asetus (EY) N:o 2366/98 olisi muutettava vastaavasti. (5) Olisi säädettävä, että tätä asetusta sovelletaan 30 päivästä marraskuuta 2002, jotta asetuksen (EY) N:o 2366/98 1 artiklan 1 kohdassa tarkoitettua määräaikaa voitaisiin pidentää jo kuluvana markkinointivuonna. Tämän vuoksi olisi säädettävä, että asetus tulee voimaan viipymättä. (6) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2366/98 seuraavasti: 1) Korvataan 1 artiklan 1 kohta seuraavasti: "1. Asetuksen N:o 136/66/ETY 5 artiklassa tarkoitetun oliiviöljyn tuotantotuen myöntämiseksi oliivinviljelijän on jätettävä ennen kunkin markkinointivuoden 1 päivää joulukuuta viljelyilmoitus tuotannossa olevista oliivipuista ja sen markkinointivuoden 1 päivänä marraskuuta hoitamiensa oliivitarhojen tilanteesta, jonka osalta ilmoitus tehdään. Jäsenvaltiot voivat kuitenkin tarkastusten tehokkuuden lisäämiseksi eräillä alueilla siirtää ilmoitusten jättämisen määräpäivää enintään kolmella kuukaudella. Jäsenvaltioiden on annettava komissiolle tiedoksi ennen asianomaisen markkinointivuoden 1 päivää tammikuuta kyseiset alueet, perustelut viljelyilmoitusten jättöpäivän siirtämiselle ja vahvistettu uusi määräpäivä.". 2) Korvataan 5 artiklan 4 kohta 4 ja 5 kohdalla seuraavasti: "4. jäsenvaltioiden on annettava komissiolle tiedoksi ennen 31 päivää lokakuuta 2001 toimenpiteet, jotka on toteutettu 2 ja 3 kohdan soveltamisen valvomiseksi ja seuraamusten asettamiseksi rikkojille. 5. Jäsenvaltioiden on annettava komissiolle tiedoksi ennen asianomaisen markkinointivuoden 31 päivää lokakuuta niiden oliivipuiden lukumäärä, joiden osalta 2 artiklan mukaisesti: - on jätetty ilmoitus istutusaikeista, - jäsenvaltio katsoo, että kyseessä ovat korvausistutukset, - jäsenvaltio katsoo, että kyseessä ovat 4 artiklan mukaisesti hyväksytyssä ohjelmassa tehdyt istutukset, - jäsenvaltio katsoo, että kyseessä ovat täydentävät istutukset, joita ei voida käyttää tuen perustana 31 päivän lokakuuta 2001 jälkeen. Markkinointivuosina 2000/2001 ja 2001/2002 ensimmäisessä alakohdassa tarkoitetut tiedot on toimitettava komissiolle ennen 28 päivää helmikuuta 2003." 3) Korvataan 20 artiklan 1 kohta seuraavasti: "1. Tuottajaorganisaatioiden tai tapauksen mukaan niiden liittojen on toimitettava asianomaisen jäsenvaltion toimivaltaiselle elimelle ennen kunkin markkinointivuoden 1 päivää tammikuuta jäsentensä viljelyilmoitukset tai niiden mahdolliset muutokset. Jäsenvaltiot voivat kuitenkin tarkastusten tehokkuuden lisäämiseksi eräillä alueilla siirtää ilmoitusten jättämisen määräpäivää enintään kolmella kuukaudella. Jäsenvaltioiden on annettava komissiolle tiedoksi ennen asianomaisen markkinointivuoden 1 päivää tammikuuta kyseiset alueet, perustelut viljelyilmoitusten jättöpäivän siirtämiselle ja vahvistettu uusi määräpäivä.". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 30 päivästä marraskuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 2002. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 208, 3.8.1984, s. 3. (4) EYVL L 210, 28.7.1998, s. 38. (5) EYVL L 210, 28.7.1998, s. 32. (6) EYVL L 293, 31.10.1998, s. 50. (7) EYVL L 183, 12.7.2002, s. 5.